
Ana 2019 a wordo decreta 
Ana di Famia y di Cuido di nos Muchanan, 

Ana 2019 lo bira e ana di recuperacion di nos pais, 
no solamente financieramente y economicamente, 
sino mas importante e aspecto humano y familiar. 


Gabinete Wever-Croes 

PREMIER 


Diamars awø, 22 di januari, 
Prome Minister Rutte di 
Hulanda ta di bisbita na Aruba. 
Tempran mainta, Gobierno di 
Amba ta ricibi Premier Rutten 
na aeropuerto. Despues, 
Premier Rutte tin un reunion 
cu Gobernador di Aruba, 
Sehor Aifonso Boekhoudt y lo 
sigui despues pa un reunion 
cu Prome Minister di Aruba, 
Evelyn Wever-Croes. Despues 
di reunion di e dos Premiernan, 
lo reuni cu Ministerraad. 

Meta di e bishita di Premier 


RUTTE Dl HULANDA CU UN DIA Dl 
BISHITA NA ARUBA 


Rutte ta. probechando cu e ta 
bisbitando Corsou y Bonaire 
pa asuntonan economico, 
e ta had su prome bishita 
oficial na Gabinete Wever- 
Croes. Temanan cu lo dilibera 
ariba ta entre otro e situacion 
financiero di Aruba. Esaki ta 
un topico cu semper Premier 
Rutte a mustra su interes riba 
dje. Prome Minister Wever- 
Croes a conbersa cu Premier 
Rutte riba e tema aki na mei 
ultimo durante su bishita na 
Hulanda y tambe na ISIew York 
hunto cu e defegacion di Reino. 


Otro tema di atencion ta e 
crisis migratoriø di Venezuela. 
Akt lo evalua con leu ambos 
Gobierno ta cu esaki y con leu 
Aruba ta pa baya sosten riba e 
problematica aki. 

Riba agenda di e bishita di 
Premier di Hulanda, tin un 
bishita na aeropuerto pa 
observacion di e Proyecto 
Gateway 2030. Despues ta 
sigui un conferencia di Prensa 
conhunto na aeropuerto prome 
cu Premier Rutte continua su 
biahe pa Hulanda. 



BISHITA Dl STAATSSECRETARIS Dl HULANDA 

RAYMOND KNOPS 


Staatssecretans di Hulanda 
senor Raymond Knops lo ta 
di bishita otro siman na Aruba 
pa aigun dia. Sehor Knops lo 
ta presenta na e mainta di acto 
protocolar di Dia di Betico. 
Durante e bishita di Sehor 
Knops, e lo atende cu aigun 


aspectonan financiero. Tambe 
tin riba aga-neda pa presenta 
na Sehor Knops tur informacion 
di e Crisis Pian Social y tur 
locual cu Gabinete Wever- 
Croes ta haci den e cuadro akt. 

Tambe, riba interes di Sehor 


Knops, Gobierno lo presenta 
informacionnan tocante 
e maneho di desperdicio 
na Aruba. E lo bishita e 
løcalidadnan cu tin pa pone su 
mes na haltura di kico tur Aruba 
ta hadendo riba e tereno akt. 


Esakinan ta dos tema principal 
cu lo wordo trata durante e 
bishita di Sehør Knops na 
Aruba pero, Prome Minister 
Evelyn V\fever-Croes a duna di 
conoce cu lo tin mas temanan 
cu lo wordo trata prome cu 
Sehor Knops bandona e isla. 


MINISTERNAN Dl HUSTICIA Dl REINO NA ARUBA 
PA ‘JUSTITIEEL VIER-LANDEN OVERLEG’ 


Otro siman lo tuma luga na 
Amba e Justitieel Vierlanden 
Overleg, JVO, entre e 4 
paisnan di Reino. Ministernan 
di Husticia di Hulanda, Corsou, 
Sint Maarten y Aruba lo bini 
hunto pa cum-brenan cu lo 


trata cooperacion entre e 
paisnan. Minister di Husticia di 
Aruba, Andin Bikker t a 
da pa ricibi su homologonan 
dt demas paisnan pa duna 
inicio na e reunionnan I sumo 
importanctanan aki pa nos 


pats. 

Prome Minister ta expresa 
e deseo pa na Aruba tambe 
logra haya e asistencia 
adicional cu nos tin 

mester pe capacidad 


adicional cu nos tin mester 
pa had mas investigacionnan 
espedalmente den corupcion 
y espedalmente den e 
aspectonan financiero. 

Prome Minister Evelyn Wever-Croes: 

COMPETENCIA Dl PINTAMENTO PA MUCHANAN: 

‘KEN TA BETICO’ 



Dia 25 di januarl Aruba ta con memo ra 
e fecha natal di un gran lider Betico 
Croes. Pa e ocacion akt. Gobierno di 
Aruba tin diferente actividadnan. Prome 
Minister Evelyn Wever-Croes ta haci 
bishita na aigun scol na Aruba. 

Betico Croes no ta un desconoci pa 
Aruba, sinembargo tin un generacion cu 
no conoce hopi di e gran yiu di tera akt. 
Pa e motibo aki, prome cu 25 di januari, 
enfasis di Gobierno di Aruba ta pa papia 
mas di Ken ta Betico. Kico Betico a haci 
y kico el a logra pa nos pueblo. Durante 
su bishita na aigun scolnan, Prome 
Minister lo conta e muchanan mas 
tocante Ken ta Betico. 

Gobierno di Aruba a organisa un 
competencia di pintamento tambe pa 
nos muchanan cu kier partic-ipa. E 
pintura lo sats den corantnan Diario, 
Solo di Pueblo y Bon dia Aruba dialuna 
y diamars awo. E muchanan por pinta e 
pintura na nan smaak y tin un espacio 
cortico pa nan expresa cu nan mesun 
palabranan Ken ta Betico. E Pintura 
mester wordo entrega diaranson of 
diahuebs na e oficinanan di MFA'nan y 
na oficina di Gobierno Edison Briesen 
na San Nicolas. Ganadornan lo ricibi un 
tablet. 

Prome Minister ta encurasha mayornan 


pa di e forma aki, envolvi nan yiunan 
mas pa sa Ken ta Betico. Tuma e 
oportunidad mientras e muchanan ta 
pinta e pintura, pa conta nan tocante 
Betico. Ta e sntencion dl Gobierno di 
Aruba, den Afia di Famia, cu e proyecto 
aki, stimuia famianan bin hunto y papia 
di e tema Ken ta Betico. Ta importante 
pa nos generacionnan conoce Ken ta 
Betico. Esaki no tin nada di håber cu 
politica sino cu Betico como persona 


cu a lucha pa bay dilanti. Cu a bay 
Flulanda studia pa bira meneer di scol, 
a casa y forma un hogar di 4 yiu, y a 
realisa cu e por had mas pa su isla. El a 
sinti e un tata di henter un comunidad. A 
lucha incansabelmente pa Aruba haya 
su Status Aparte. 

Cada mucha na Aruba, mester wordo 
siha y duna e norma y balornan 
importante pa e porta exito-soden bida. 
Kico mas bunita cu duna nos muchanan 
un role model manera Betico Croes, un 
hende cu a desaroya mescos cu tur 
mucha, a nace den un hogar humilde, 
a lucha pa bay su scol, a studia na 
Hulanda, a traha, y a lucha pa nos pals. 

E amor cu Betico tawata tin pa Aruba, 
tawata mas grandi cu cualkier otro 
cos. Su dedicacion na nos pueblo, el 
a mustra cu e sacrifidonan grandi cu 
el a had. Betico tawata tin curashi pa 
bay te Hulanda y descuti cu Gobierno 
Hulandes pa e autonomia di Aruba. 
E tawata determina y no a laga niun 
hende strobe den su caminda, E tawata 
tin un amor in-menso pa su yiunan, pa 
su famia y pa henter e comunidad. 



C- o ci'er.n c di J m t a 


COMPETENCIA M PINTURA 

TEMA; 

DIA Di BETICO 


Nømberdi Pdrklpdhlé: 




Cm4ll;. 


letetoDii. 


PrrKa: 



Q3 S i mi cay na caminda, 
gara e bandera y 
sigui cu e lucha ro 


E UdiEa U nd Cctai?rncj il. hii.Im h iEi i/!T nlM r dhi 

LITO PABLO, RU DY WINTERDAAL Y MARK 
SIMON CELEBRANDO 35 ANA Dl SERVICIO NA 

DEPARTAMENTO Dl ADUANA 


Management, Staf y Cuerpo 
di Aduana ta felicita sr, Mark 
Simon, sr. Marcelito Pablo 
y sr Rudy Winterdaal cu 
nan 35 aha di servicio na 
Departamento di Aduana 
Aruba. 

Duranle 35 arla e cabayeronan 
a despiega un carera ehempiar 
den nos Cuerpo di Aduana, 
MarkSEmon a drenta servicio di 
Cuerpo di Aduana na 1 januari 

1984 como Hulpkommies der 
invoerrechten en Accijnzen, 
despues a crese y ridbi 
e rango di Kommies der 
Invoerrechten en Accijnzen 
y na afia 2010 sr Simon a 
ricibi un promodon y a jega 
e rango di Hoofdkommies der 
Invoerrechten en Accijnzen. 
Despues di 26 afia trahando 
como douane ambtenaar sr 
Simon a continua su carrera 
den e rango administrativo 
como Chef Algemene Zaken. 
Na aha 2015 sr Simon a ridbi 
un promodon pa e rango 
Hoofdcommies. 

Rudy Winterdaal a drenta 
servicio na aha 1984 
como Hulpkommies der 
I nvoerrechten en Accijnzen, na 

1985 a ricibi un promodon pa 
e siguienle rango di Kommies 
der Belastingen, aha 1994 a 
ricibi un promodon pa e rango 
Kommies der Belastingen 
2de klasse bij de Inspecti der 
invoerrechten en accijnzen 


van de Directie Betastingen. 
Desde aha 2000 sr 
Winterdaal ta trahando como 
Kommies der Invoerrechten 
en Accijnzen le klasse A. 
Actualmente Rudy Winterdaal 
ta trahando na e seccion di 
Aerocargo. 

Marcelito Pablo a 
drenta servicio na 1984 
como Hulpkommies der 
Invoerrechten en Accijnzen, 
na 1985 a ricibi su rango di 
Kommies der Invoerrechten 
en Accijnzen, na 1996 a 
worod promociona pa e 
rango di Hoofd Kommies der 
Invoerrechten en Accijnzen, 
na 2001 a ricibi promodon 
pa e rango di Kommies 
Verificateur, na 2005 a bifa 
Verificateur der Invoerrechten 
en Accijnzen, na 2009 a 
haya promodon pa e rango 
di Hoofd Verificateur. Na e 
momentonan aki sr. Uto Pablo 
ta fungi como Chef Douane 
Recherche en Informatie y 
ta 2e waarnemend directeur 
di Departamento di Aduana 
Aruba. 

Mark, Rudy y Lito, nos 
organisacion ta gradid 
boso pa e fealtad, boso 
desempeho y bon boluntad 
y ta desea boso hopi exito, 
perseveranda y sabiduria pa 
sigui cu boso carrera pa hiba 
nos organisacion y pais Aruba 
padiianti. 

MINISTER XIOMARA RUIZ-MADURO A REUNI CU 
DOS ARTISTA ARUBIANO JEON Y ISSAEL 


Oiranson atardi Minister Ruiz- 
ft/ladurø tabata tin e placer di 
reuni cu dos artista Arubiano 
Jeon y Issael pa asina scucha 
di nan plan pa promove nos 
dushi idioma Papiamento iocal 
y internacionaL Sigur nos ta 
orguyoso cu Aruba por conta 
cu hobennan asina talentoso 
y mas orguyoso di por mira cu 
nan ta scohe pa expresa nan 
talento haeiendo uso di nos 
idioma materno. 

Como mandatario encarga cu 
Cultura nos ta apoya y gradici 
Jeon pa duna Papiamento un 
lugar asina special riba e tarima 
internacionaL Di e forma aki 
no solamente mundo ta haya 
oportunidad di conoce nos 
dushi idioma, pero na Aruba 
specialmente nos hobennan 
por wordo inspira y concientisa 
cu nos idioma Papiamento ta 
importante y cu ta bale la pena 
pa sini’e, papi'e y cuid’e! 





"Mi sa cu despues cu nos no t’ey mas, 
historia lo demostra kico ta e rikesa inmaterial a cu nos a 
laga atraspa nos criaturananT 

- Llbertador Betico Croes 


Den nomber di Gobierno di Aruba, 

Minister di Finansa, Asuntonan Economico y Cultura 
mr Xiomara Ruiz-Maduro 
hunto cu Comision Celebracion Dianan Nacional 


Tin e placer di invita bo pa asisti 
na e celebracion di 

DIA DI BETICO 


CEREMQNEA PROTOCOLAR 

Fecha: Diabierna, 25 di januari 2019 
Orario: 9:00 am - 11 ;00 am 
Luga: Plaza Libertador GR Betico Groes 


MANIFESTACION CULTURAL 

Fecha: Diabierna, 25 di januari 2019 
Orario: 7:30 pm — 11:00 pm 
Luga: Plaza Libertador G.F. Betico Croes 

Pa 6.30 pm lo tin musica di steelpan y tambe lo tin mercado di 
ben ta di artesania, boca dushi y cuminda crioyo. 




BIN 


CELEBRA DIA 


Dl 


BETICO 
































Ayera nos a haya un update di un estudio referente futuro di nos Fondonan di 
Pensioen den cuadro di e LEY Dl LOP na oficina di Fundacion CAS cu diferente 

Gremio y Dept DHCZ presente... 

Abogado Liber 


Pa cita acudi 

Diamars y/of diaranzon 
1:30 pm te cu 4:00 pm 
na DAS O'stad 


Trece! 

• ID (cedula) valido y/of 

• Formulario pa abogado 
liber di censo (e ta gratis i 


Pa mas 
informacion 
yama 






Departamento di As un to Social 

TA TRAHANDO RIBA PLANNAN CONCRETO Y 
PLANIFICA SEGUN MINISTER Dl HUSTICIA MR. 
ANDIN BIKKER DURANTE SU DISCURSO NA 
ENCUENTRO COMUNITARIO Dl SNBA 


Diahuebs 17 di Januari a tuma luga 
na Teresita Center na San Nicolas, 
e encuantro comunitario (Comunity 
Gathering) organisa pa San Nicolas 
Business Association. Meta di eencuentro 
ta pa informa puebio di San Nicolas y 
pariba di Brug nha e ultimo desaroyo 
pa area di San Nicolas. Pa e ocasion 
aki Minister di Husticia mr. Andin Btkker 
tambe ta invita unda el a duna un update 
di su retonan y plannan pa loke ta trata 
siguridad pa e proyectonan pa e area di 
San Nicolas y Pariba di Brug special e 
fast ferry. Minister di Husticia mr. Andin 
Btkker den su discurso a bisa cu ora Fast 
Ferry salt mainta pa direccion di hermana 
ista Corsou y atardi ora e yega bek Aruba, 
tin cierto retonan pa siguridad. 

Den e aspecto aki, Ministeno di Husticia 
ta trahando pa garantisa siguridad, 
pasobra si tin un averahe di 200 pa 300 
persona den menos di mei ora mester 
baha for di ferry y subi bek riba e ferry 
tambe auto, truck y contatnernan esaki 
tin su retonan. Segun e mandatano pa 
garantisa siguridad a caba di introduci den 
e ley di ad mision y expulsion cu a drenta 
na vigor 1 di december 2018, e aspecto di 
tecnologia cu ta Biométria, Hopi hende ta 
uza Facebook y asina cu pone un potret 
ya caba bou di e potret ta safi nornber di 
e persona y esaki ta mescos. Biométria 
ta ser uza na varias luga pa aspecto dl 
siguridad pesey no mester inventa e wiei 
fult di nobo pasobra cu Biométria por hiba 
un control di siguridad cu hopi hende 
hunto. 

Fuera di Biométria tin tambe Advance 
Passenger Information system cu ta 


special pa esunnan cu ta cumpra un 
ticket pa bin Aruba for di Corsou, ya caba 
por sa kende ta bin Aruba y asina tambe 
por tene cuenta cu siguridad. Esey ta 
dos parti di tecnofogia cu a tene cuenta 
cune segun Minister Bikker y ta den ley 
di ITU. Tambe a mandatano a felicita 
San Nicolas Business Association cu e 
anochi comunitario, pasobra esaki ta un 
di e hopi actividadnan cu cada bes ta 
hopi bon bishita. E comunity gathering, ta 
mustra cu e comunidad di San Nicolas tin 
afencion y ta hopi habri pa e dimension 
nobo cu e estimulo economico cu e fast 
ferry ta bay trece pa San Nicolas. 

Tambe Minister Bikker a elabora riba 
e parti siguridad pa full Aruba pasobra 
den apenas 1 aha di tempo a cambia e 
maneho riba siguridad y concentra riba 
high impact crimes. High impact crimes 
ta manera atraco, crimen di impacto cu 
ta conmove un comunidad. E filosofia 
pa cu esaki ta bay pone mas atencion 
pa preveni e high impact crimes y esey 
netamente a had. Segun Minister Bikker 
tempo cu el a drenta gobierno el a bin 
cu un maneho cu ta regarda diferente 
aspecto y tambe planifica unda a cuminsa 
traha cu cifra. Cu cifra ta cuanto atraco 
tin semanafmente pa luna y pa aha, pa 
mira unda e atraconan aki ta pasando y 
kendenan ta mas vunerable pa esaki. 

Di aki a cuminsa planifica y a sali afo cu 
falta hopi ekipo y den casi full un aha a 
percura pa tin casi 90 auto nobo pa tur 
ordedienst cu esaki por pone mas polis 
riba caya. Tambe ta canando e proceso 
pa tin un radar y pronto por tuna un 
decision pa tin un radar. Esey kiermen cu 


pronto por cuminsa detecta botonan cu ta 
yega parti pariba di Aruba y para nan na 
tempo y ora nan yega ya tin polis ta spera 
riba nan. Den siman cu ta bin lo bay tuma 
decision y caba cu e proceso pa yega 
na un helicopter. Ta bay reintroduci e 
helicopter cu ocho aha pasa pa x-motibo 
a stop cune. Debi na e retonan cu tin di 
pais bisiria Venezuela, Aruba mester di su 
helicopter. 

Tambe ta bay percura mobile commute 
center. Hopi aha pasa den area di 
colony tabatin un comute center y awor 
ta bay pone cerca di Rodgers Beach pa 
tin presenda di mando poticial. Ta bay 
percura pa quart racer pa por patruya 
. Tur esakinan ta cosnan concreto y 
specifico cu ta trahando riba dje y pa e 
proximo lunanan tur esakinan ta bay ta 
visibel y tangible pa e puebio di Aruba y 
San Nicolas. Tambe e proyecto piloto pa 
yuda esunnan cu no tin recurso financiero 
pa introduci alarma na cas. Tur esakinan 
ta poni den plan di gobernacion unda ta 
bay stimula y cuminsa cu e proyectonan 
piloto pa famianan tin mas siguridad den 
nan cas. Otro proyecto ta e neighborhood 
wifi cu ta special pa e hubentud cu no 
por yega na internet. Lo bay pone wifi na 
diferente bario rond di Aruba y hunto cu 
colega Minister di comunicacion y Setar 
ta trahando riba e neighborhood wif pa 
pone gratis. 

Segun Minister Bikker e ta prefera pa e 
hobennan ta riba internet enbes di busca 
algo otro pa haci. Plannan concreto y 
planifica pa yuda tanto bario di San Nicolas 
como henter Aruba segun Minister Bikker. 

ARUBA 


CONCIENTISACION 


KPA ta hoc i urt yomada na nos Comunidad 
Ban celehra carnival 65: 


FAYA BO HAYA TA NA VIGOft 

Ban combia 0 toleranda den 0 vidende 
NO FAYA! 


StHV ICIO -INTEGRIPAD ■ S E G UR IDA D 

Dia Internacional di Biblioteca: 


MINISTER LAMPE A CELEBRA HUNTO CU 
PERSONAL Dl BIBLIOTECA NACIONAL 


Diabierna 18 di januar] 
Minister dr. Armando Rudy 
Lampe a bishita Biblioteca 
Nadønai Aruba (BNA) en 
conexion cu dia Internacional 
di Biblioteca. Na e ocacion 
aki, BNA tawata cera pa 
pubiico y a dedica e dia pa 
henter e personal pasa e dia 
hunto y presencia diferente 
presentacionnan di temanan 
hopi interesante cu tin como 
punto di salida: Biblioteca di 
Futuro. 

Esaki mes tin hopi puntonan 
di atencion y e personal a 
haya diferente oradornan cu 
a bay den detayes y splica 
ampli amente e importancia 
di e diferente temanan cu a 
word o trecL 

Temanan ta entre otro: 
conceptonan nobo por 
ehempel Makerspace, 

Leescafe, Youtube eet eet, 
branding BNA, cambio di e ro] 
tradicionat den e era digital, 
distance leaming’ y hopi otro 
temanan cu a pasa como 
ordo di dia. 

Den su discurso di apertura, 
Minister Lampe a splica e 
importancia di un biblioteca y 
e importancia di keda update 
y bay cu tempo. Minister 
Lampe ta hopi contento cu e 
persona! a acepta e reto pa 
acepta cu tin modernlsadon y 
cu nos tur tin cu keda adapta 
nos na e era moderno. 



Aha 2019 lo ta un aha hopi 
activo pa BNA, na unda cu lo 
tin reapertura di e filiaal na San 
Nicolas; Aruba lo ta e sede di 
e 49 confereneia di ACURIL 
( Association of Caribbean 
Universities, Research and 
Institutional LIbrarles ) y 20 di 
augustus BNA lo celebra su 
70 aniversario. 

Na final Minister Lampe a 
felicita tur esnan presente 
riba nan dia a gradici tur pa 
forma parti di e team di BNA 
cu lo sigui yuda traha pa un 
miho biblioteca pa futuro. 

Inscripcion pa 

Naturalisatietoets 

2019 

Seccion Examenbureau di 
Departamento di Ensenansa 
Aruba ta informa cu e prome 
ronda di inscripcion pa e 
Prueba di Naturalisacion 
(Naturalisatietoets) pa ana 
2019 ta tuma luga desde 
dia 7 dijanuarite cu 
dia 24 di januar! 2019. 



Mas informacion: 
ea.aw > Naturalisatietoets 

Minister Chris Romero 


Minister di Transporte, Comunicacion y Sector 


MINISTERIO Dl SECTOR PRIMARIO Y SANTA 
ROSA A REUNI CU DIRECTIVA Dl UNITED 

FARMERS ARU BA (UFA) 

E reunion tabata sumamente productivo y e grupo a discuti diferente proyecto comun 


Recientemente a tuma un luga 
un reunion entre Ministerio di 
Sector Primario, Departamento 
di Agricultura, Cria y PescaV 
Santa Rosa y e organisacion 
United Farmers Aruba {UFA). 
E organisacion aki ta consisti 
di mas di 25 miembro cual ta 
involvi den diferente proyecto 
di produccion di berdura, fruta 
produciendo asina diferente 
productonan pa bende 
tocalmente. 

For di nan inicio na 2018 UFA a 
tene diferente encuentro, entre 
otro cu, Minister Chris Romero, 
representantenan di Santa 
Rosa, y otro departamentonan 
gubemamentaf y priva, E meta 
di e reunionnan tabata pa 
sondea diferente posibilidad 
pa un mihor desaroyo di 
un agricultura sostenibel 
y innovativo pa nos isla. 
Minister Chris Romero, como 
e mandatario encarga cu e 
cartera di Sector Primario, ta 
articulando diferente comision 
cu lo percura pa yega na e 
implementacion di un plan 
di maneho na termino corto 
y largo pa asina sostene e 
demanda y necesidad di nos 
productoman locaL 

E resultadonan preliminar di e 
reunionnan cu a tene te ainda ta 
duna diferente idea y proyecto 
interesante y beneficioso pa 
nos Sector Primario, cual lo 




wordo planifica durante e 
prome mitar di aria s cu e meta 
pa keda ehecuta den e di 3 y 
4 kwartal di 2019, E diferente 
puntonan urgente di atencion 
cu a keda discuti tabata, entre 
otro, e implementacion di 
un programa di certificacion 
di calidad, un proyecto PPP 
entre Ministerio di Sector 
Primario, Santa Rosa, UFA 
y instancianan priva, cu ta 
encera un pian integral y 
structurat pa recoieccion di 
awa di yobida y otro awanan 
recicla. Como tambe ROP y 
su impactø riba e areanan di 
plantacion, iocentivonan fiscal 
y otro sistemanan di permiso 
pa Sector Primario. 

E siguiente paso pa sigui lo ta 
e planificacion di e proyecto 


PPP y implementacion di un 
caiender di actividad pa por 
sigui sostene y concientisa 
Aruba su Sector Primario, 

Esnan presente na e reunion 
tabata sr. Eumar Koolman t 
Consehero encarga cu 


Sector Primario di Minister 
Romero, Directora pa Santa 
Rosa. sra, Nathalie Mad uro, 
representantenan di United 
Farmers den persona di sc 
Gregory Fung-A-Fat, sr. Dan 
Barros, sr. Thomas Goushaw y 
sr, Freddy Vargas. 

DIA Dl 
BETICO 

25 J AN U AR I 


IjV 


Gobierno di :bs ta invita 




Sintonisa Programa Special 


17 Januari 2019 

9.10 

PM 

22 Januari 2019 

9.10 

PM 

18 Januari 2019 

8:30 

PM 

23 Januari 2019 

9.00 

PM 




21 Januari 2019 

8.00 

PM 

24 Januari 2019 

7.30 

PM 



Gabinete Wever-Croes 

BETICO 


Kl BAL UN HOMBER SIN DERECHO 
Kl BAL UN HOMBER SIN BANDERA 
Kl BAL TIN CURASON DEN PECHO 

SI BO NO TA LIBER 
DENBOTERA! 


Gobierno Di Aruba 


25 JANUARI 

KEN TA 

BETICO 


UN GRAN LIDER CU A UNI UN 
PUEBLO Y LOGRA ARUBA SU 

LIBERTAD! 


“Ki bal un Homber sin Derecho, ki bal un Homber sin Bandera , ki 
bal tin Curason den Pecho, si Bo no ta Liber den Bo Tera!” 


Gilberto Franpois Croes, miho 
conoei como Betico Croes, 
di mucha caba a demostra 
cualidadnan di bira un liden 
Semper yudando esnan rond 
di d]e y duna guia na esnan 
cu tawata tin mester di dje. 
Cualidad cu a sigui manifesta 
den e dianan di su hubentud 
y a brota como adulto, Betico 
tawata ca rismat i co y tawata 
influenda y inspira tur esnan 
su rond, Hopi hende a expresa 
cu Betico Croes a nace un 
lider. Pero e reaiidad ta. cu 
ta e determinacion cu Betico 
tawata tin pa lucha pa libertad 
di su pueblo, a conbertfe den 
e gran lider cu el a bira, stima 
pa tur. 

Inicio di e lucha pa Status 
Aparte 

Despues cu Lider di AVP a 
fayece, lideman di bario a 
manifesta e deseo pa Betico 
bira e proximo lider. Lidernan 
di bario a proclama Betico lider 
di AVP. sinembargo despues 
cu famia Eman a nenga 
pasobra Betico no tawata 
un Eman, esaki no a keda 
realisa. Echo cu a pone Betico 
bandona e fila di AVP hibando 
un gran cantidad di lider di 
bario y siguidornan cu n e. Y 
na februari 9, 1971, Betico a 
funda su propio Partido. 

Desde su fundacion, partido 
MEP a destaca den su lucha 


ferviente pa trece union bao 
di tur ciudadano di Aruba, sin 
importa rasa, color, religion 
etc. MEP ta e partido cu e 
tempo ey a percura pa caba 
cu tur segregation y division 
cu tabata existi riba e isla aki. 
Sin duda cu e union aki tabata 
determinante pa por realisa e 
causa di e pueblo Arubano, 
esta nos Status Aparte. 

Na augustus 1972 Betico Croes 
a viaha pa Suriname formando 
parti di e Comision di Reino. 
Na e ocasion aki Betico a trata 
di convence Hulanda cu Aruba 
no ta desea di formå parti di 
un federacion Antiyano, esta 
un federacion basa riba one 
man, one vote 1 . Sinembargo 
durante e conferencia aki 
Betico Croes no a haya apoyo 
di e otro partidonan politico di 
Aruba. Nan a dectara cu Betico 
Croes no por papia na nomber 
di e pueblo Arubano ya cu e 
ta representa unicamente 7 
asiento, esta un minona den 
Parlamento di Aruba. No a 
keda Betico Croes nada otro cu 
bandona e reunion declarando 
cu “mi ta bay bek cerca mi 
pueblo, pero lo mi bolbe”. 
Despues di yegada di Betico 
na Aruba, el a cuminsa cu 
accionnan extra parlamentario 
cu e unico meta pa haya mas 
oido pa e causa di Aruba cerca 
Hulanda. 


Dia 18 di maart 1973 
un manifestacion masal 
a ser organisa den 

Wilhelminastadion pademostra 
diianti di e parlamentarionan di 
Hulanda y Antiyas cu Aruba ta 
rechasa e federacion Antiyano 
y ta decidido den su lucha 
pa logra su libertad, esta su 
Status Aparte. 

Dia 18 di maart 1975 MEP a 
organisa un grandioso Marcha 
di Libertad cu flambeu den 
cayanan di Oranjestad. Alavez 
den e mesun aha ey un mocion 
di Eitandsraad a wordo acepta 
cu a haci posibel pa entama 
misionnan pa exterior en busca 
di apoyo pa e lucha di e pueblo 
Arubano. E misionnan aki 
tabata pa entre otro Colombia, 
Venezuela, Costa Rica, 
Panama, Hulanda, Inglatera, 
Merca, Nacionnan Uni y 
Organlsacion di Estadonan 
Americano (G.A.S.). 

Na diferente ocacion Betico a 
bisa; “Si mi cay na caminda, 
hamas boso iaga e causa un 
banda pero gara e bandera 
Arubiano y sigui cu e lucha pa 
conserva y preserva e libertad 
di e pueblo aki”. 

E meta cu Betico a funda su 
propio partido y bira lider di e 
partidoaki, tawata wordorealisa 
cu su lucha ferviente. Betico 
su deseo y meta tawata pa 


Aruba bira autonomo y a lucha 
cu determinacion pa Aruba 
haya mas reconocimento. U E 
echo cu mi a wordo golpia, e 
echo cu mi a wordo benta den 
prisen, e echo cu mi a wordo 
tira. ta pa mottbo cu mi a hiba e 
liderazgo di e partido cu a hiba 
e lucha di nos pueblo den fase 
di realisation”. 

Pueblo di Aruba a cuminsa 
realisa e abilidad y cualidad 
d« un gran lider den Betico 
Croes, kende tawata posee 
conocimento amplio di politica. 
Betico a sa di uni e pueblo 
Arubiano cu no a exetui niun 
hende pa cua motibo tambe, el 
a bira e lider mas stima den su 
tempo. 

Palabranan cu Betico a expresa 
y a demostra cu action, a keda 
graba pa semper: “Sea bo ta 
catolico, protestant of di otro 
religion. Sea bo ta blanco, 
preto, of geel, sea bo ta peber 
of rico, sea bo ta di Playa, Sta. 
Cmz, Noord of Sanicolas, bo ta 
Arubiano, bo ta pertenece na e 
pida baranca cu yama Aruba”. 

Ken ta Betico? Betico ta un lider 
cu pueblo a stima. Un lider cu 
a haci di Aruba un gran famia. 
Un lider cu a uni un pueblo. 
Un lider cu determinacion 
incansabel pa realisa su meta 
pa duna Aruba su libertad, su 
Status Aparte. 

